พิรุธกล้อง cctv กทม. 36.3 ล้านบาท

เครือข่ายเพจ STRONG ฯ พบความผิดปกติในการจัดซื้อจ้างกล้องวงจรปิด cctv ของ สำนักวัฒนธรรม กีฬา และการท่องเที่ยว ของ กรุงเทพมหานคร  

สืบเสาะข้อมูลโครงการพบว่า ชื่องานจัดซื้อกล้องโทรทัศน์วงจรปิดชนิดเครือข่ายแบบมุมมองคงที่ สำหรับติดตั้งภายในและภายนอกอาคารสำหรับใช้ในงานรักษาความปลอดภัยทั่วไปและงานอื่น ๆ และอุปกรณ์ประกอบพร้อมติดตั้ง 256 กล้อง

ซึ่งติดตั้งบริเวณ ศูนย์เยาวชนกรุงเทพมหานคร (ไทย-ญี่ปุ่น) งบประมาณกว่า 36.3 ล้านบาท
เลขที่โครงการ 66099500536
เมื่อลองตรวจสอบในระบบจัดซื้อจัดจ้างภาครัฐ หรือที่เรียกว่าระบบ eGp 
พบความผิดปกติของไฟล์ tor มีชื่อไฟล์แต่ไม่มีข้อมูล เหมือนโดนลบจากระบบหลังบ้าน..ทำให้เราไม่สามารถเข้าถึงข้อมูลราคารายการอุปกรณ์ที่รัฐจัดซื้อได้

และที่แปลกประหลาดก็คือมี บริษัทที่เข้าร่วมการประมูลมากันเป็นคู่อีกแล้ว 
ได้แก่บริษัท พี.เอ.ดับเบิ้ลอี.จำกัด และบริษัท นวคุณ ซิสเท็ม จำกัด เหมือนกับนัดกันไว้ ตั้งแต่ กำหนดราคากลาง ก็มี 2 บริษัทนี้เข้าร่วมกำหนดราคากลาง
ซื้อซอง ยื่นซอง ประมูลงาน  ก็มีแค่ 2 บริษัทที่เข้าร่วมงาน ซึ่งง่ายต่อการฮั้วงานกันก็เป็นได้…
นอกจากนี้แหล่งข่าววงในยังตั้งข้อสังเกตเกี่ยวกับระบบปฏิบัติที่อ้างว่าสามารถเก็บข้อมูลได้ถึง 90 วัน และมีปัญหากล้องเสีย ล่มบ่อยจริงหรือไม่   รวมทั้งราคากล้องแต่ละตัวที่อาจส่อแพงเกินจริง.. จึงเรียกร้องอยากให้มีการตรวจสอบอย่างเร่งด่วน…